b"\n_START_ARTICLE_\nAzatioprina\n_START_SECTION_\nHist\xc3\xb2ria\n_START_PARAGRAPH_\nGeorge Herbert Hitchings i Gertrude Elion van sintetitzar l'azatioprina per primer cop el 1957 (anomenada BW 57-322), amb l'inteci\xc3\xb3 de produir mercaptopurina (6-MP) una forma metab\xc3\xb2licament activa per\xc3\xb2 emmascarada, i inicialmente emprada en quimioter\xc3\xa0pia. _NEWLINE_Robert Schwartz va investigar l'efecte de la 6-MP sobre la resposta immune el 1958 i va descobrir que suprimia fortament la formaci\xc3\xb3 d'anticossos quan s'administra a conills conjuntament amb ant\xc3\xadgens.  Seguint el treball realitzat per Peter Medawar i Gertrude Elion en la descoberta de la base immunol\xc3\xb2gica del rebuig de teixits i \xc3\xb2rgans trasplantats, i les investigacions de Schwartz, sobre la 6-MP, Roy Calne, el pioner brit\xc3\xa0nic en el trasplantament, va introduir la 6-MP com un immunosupressor experimental per als trasplans de rony\xc3\xb3 i de cor. Quan Calne li va demanar a Elion que investiguessis els composts relacionats, va suggerir l'azatioprina, que posteriorment va resultar \xc3\xa9sser superior en efic\xc3\xa0cia i menys t\xc3\xb2xica per a la medul\xc2\xb7la \xc3\xb2ssia- per Calne. El 5 d'abril de 1962, amb tractaments que consistien en azatioprina i prednisona, el trasplantament de ronyons a receptors no relacionats va tenir \xc3\xa8xit per primera vegada._NEWLINE_Durant molts anys, aquest tipus de ter\xc3\xa0pia dual amb azatioprina i glucocorticoides va ser el tractament antirebuig est\xc3\xa0ndard, fins que la ciclosporina es va introduir en la pr\xc3\xa0ctica cl\xc3\xadnica -per Calne tamb\xc3\xa9- el 1978. La ciclosporina ha substitu\xc3\xaft algunes de les utilitzacions de l'azatioprina a causa d'un major temps de superviv\xc3\xa8ncia, sobretot en els trasplantaments relacionats amb el cor. D'altra banda, malgrat ser considerablement m\xc3\xa9s car, el  micofenolat de mofetilo \xc3\xa9s cada vegada m\xc3\xa9s utilitzat en lloc de l'azatioprina en el trasplantament d'\xc3\xb2rgans, ja que s'associa amb menys supressi\xc3\xb3 de la medul\xc2\xb7la \xc3\xb2ssia, un menor nombre d'infeccions oportunistes, i tamb\xc3\xa9 una m\xc3\xa9s petita incid\xc3\xa8ncia de rebuig agut.\n_START_SECTION_\nQu\xc3\xadmica\n_START_PARAGRAPH_\nL'azatioprina \xc3\xa9s una tiopurina unida a un segon heterocicle -un derivat d'imidazole- a trav\xc3\xa9s d'un tio\xc3\xa8ter. \xc3\x89s s\xc3\xb2lid de color groc p\xc3\xa0l\xc2\xb7lid, amb un gust lleugerament amarg i un punt de fusi\xc3\xb3 a 238-245 \xc2\xba C. \xc3\x89s pr\xc3\xa0cticament insoluble en aigua i solament lleugerament soluble en dissolvents lip\xc3\xb2fils com ara cloroform, etanol i \xc3\xa8ter diet\xc3\xadlic. Es dissol en solucions aquoses alcalines, on s'hidrolitza a 6mercaptopurina._NEWLINE_L'azatioprina es va sintetitzar a partir de 5-clor-1-metil-4-nitro-1H-imidazole i 6-mercaptopurina en dimetilsulf\xc3\xb2xid (DMSO). [69] La s\xc3\xadntesi del primer comen\xc3\xa7a amb una amida de metilamina i oxalat de dietil, que despr\xc3\xa9s se ciclitza i se cloritza amb pentaclorur de f\xc3\xb2sfor; el grup nitro s'introdueix amb \xc3\xa0cid n\xc3\xadtric i sulf\xc3\xbaric."